
ОБЩИНСКИ СЪВЕТ

ГР. КРУМОВГРАД
ДОКЛАДНА ЗАПИСКА

от Себихан Мехмед – Кмет на Община Крумовград
        ОТНОСНО: Приемане на Отчет за изпълнението на Общински план за младежта за 2025 година и приемане на Общински план за младежта за 2026 година
         УВАЖАЕМИ ОБЩИНСКИ СЪВЕТНИЦИ,

Младежите и тяхното развитие са сред приоритетите както на Европейския съюз, така и на Община Крумовград. Да бъдат дадени различни възможности на младите хора и да бъдат насърчени да ги използват, са сред основните цели. Инвестирането на време, усилия и средства в развитието на младите хора е инвестиция в бъдещето на града и страната ни. Това не само облагодетелства отделните младежи, но и допринася за напредъка и благополучието на цялото общество. Помага на младите хора да се превърнат в бъдещи лидери и иноватори, които да намират решения за глобални предизвикателства. Добрата им образованост и включването им в пазара на труда допринася за икономическото развитие, помага да се интегрират по-добре в обществото и да се чувстват ценени и уважени. Намалява риска от социална изолация, престъпност и конфликти. Инвестициите в образованието и здравето на младите хора водят до по-добро физическо и психическо благополучие. 
Настоящият Общински план за младежта за 2026 година е разработен в изпълнение на Закона за младежта, в съответствие с Националната стратегия за младежта (2021-2030 г.), ревизираната Европейска харта за участието на младите хора в живота на общините и регионите, Хартата за правата на човека, Конвенцията за правата на детето на ООН и в съответствие със специфичната характеристика на младите хора на Община Крумовград, както и отчитайки местната социално икономическа картина.
Философията на Общинския план за младежта за 2026 година следва актуалната европейска доктрина да отговаря на потребностите, да кореспондира с интересите на младите хора, да допълва познанията им и да улеснява навлизането им на пазара на труда. Целта е създаването на възможности за пълноценно развитие на младите хора, изграждане на активна гражданска позиция у тях и включването им в процеса на вземане на решения. Планът отразява европейски, национални и местни политики за младите хора, систематизирани в програма с приоритети за годината и специфични акценти, свързани с динамиката в очакванията и потребностите на младежката общност в община Крумовград.

Съгласно гореизложеното и на основание чл. 21, ал. 1, т. 12 от ЗМСМА и във връзка с чл. 1и и 16 от Закона за младежта, предлагам Общински съвет – Крумовград  да  вземе следното 

Р Е Ш Е Н И Е :

1. Приема Отчет за изпълнението на Общински план за младежта за 2025 година .
2.  Приема Общински план за младежта за 2026 година и план за изпълнение на Национална стратегия за младежта /2021-2030/ на Община Крумовград за 2026 година – Приложение № 1, неразделна част към Общинския план.
СЕБИХАН МЕХМЕД
Кмет на Община Крумовград
Изготвил: КТ, Дирекция „ОСД“

1. Неждие Акиф - Зам.-кмет

Дирекция „НОП“
